Source: https://www.riigiteataja.ee/akt/72207
Timestamp: 2020-01-28 15:04:35+00:00
Document Index: 3754015

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 9', '§ 12', '§ 20', '§ 21', '§ 26', '§ 40', '§ 43', '§ 44', '§ 45', '§ 49', '§ 51', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60', '§ 61', '§ 62', '§ 63', '§ 70']

Eesti õhuruumi kasutamise ja lennuliikluse teenindamise tagamise korra kehtestamine – Riigi Teataja
Eesti õhuruumi kasutamise ja lennuliikluse teenindamise tagamise korra kehtestamine
Eesti õhuruumi kasutamise ja lennuliikluse teenindamise tagamise korra kehtestamine1
§ 1. Määrusega sätestatakse Eesti Vabariigi õhuruumi kasutamine ja lennuliikluse teenindamise tagamine, reguleerimaks lennutegevuse planeerimist ning korraldamist õhuruumis, lennupiiranguid ning teenindusaegade jaotamist ja maapealset käitlust lennujaamades.
§ 2. Eesti õhuruumi kasutamisel juhindutakse 1944. aasta Chicago rahvusvahelise tsiviillennunduse konventsioonist (RT II 2000, 2, 12), selle lisast 2 «Lennureeglid», lisast 11 «Lennuliikluse teenindamine» ja nende rakendusdokumentidest 4444 «Lennureeglid ja lennuliikluse teenindamine», 7030 «Täiendavad regionaalsed reeglid» ja 9426 «Lennuliikluse planeerimise käsiraamat».
§ 3. Lennuliikluse teenindamise eesmärk on:
1) vältida õhusõidukite kokkupõrkeid teiste õhusõidukite või lennuväljal asuvate takistustega;
2) kiirendada lennuliiklust ja säilitada selle sujuvus;
3) edastada kasulikku ja lendude ohutuse ning efektiivsuse seisukohast vajalikku informatsiooni ja nõuandeid;
4) teavitada otsingu- ja päästeteenistusi abi vajavatest õhusõidukitest ning vajadusel neid abistada.
§ 4. Lennuamet tagab lennuliikluse teenindamise tsiviil- ja riiklikus lennunduses lennuettevõtjate ja lennuliiklusteenistuste sertifitseerimiseelse kontrolli, sertifitseerimise, lennujuhtimis- ja raadionavigatsiooniseadmete sertifitseerimise ning lennuliikluse lennujuhtide ja informaatorite atesteerimise kaudu.
ÕHURUUMI KASUTAMISE KORRALDAMINE JA SELLE STRUKTUUR
§ 5. Lennuamet määrab õhuruumi struktuuri, kontrollitava õhuruumi osad ja lennuprotseduurid, kooskõlastades need vajadusel naaberriikide vastavate institutsioonidega ning korraldab õhuruumi kasutamist.
§ 6. Lennuliikluse ohutuks ja otstarbekaks korraldamiseks jaotuvad õhuruumi piiritletud kontrollitavad ja mittekontrollitavad osad järgmiselt:
1) lennujuhtimispiirkond – maa- või veepinna kohal teatud tasandist kõrgemal paiknev kontrollitav õhuruum;
2) kontrollitav tsoon – teatud kontrollitav õhuruum, mis ulatub maa- või veepinnast kehtestatud ülarajani;
3) lähenemisala – ühe või mitme lennuvälja läheduses, tavaliselt lennuliikluse teenindamisel liiklusvoolu suunamiseks ettenähtud marsruutide (ATS-marsruutide) liitumiskohas kehtestatud lennujuhtimispiirkond;
4) lennuvälja lennuinfotsoon – piiritletud, mittekontrollitav õhuruum lennuvälja ümbruses, mis ulatub maa- või veepinnast kehtestatud ülarajani ja kus osutatakse lennuvälja lennuinfoteenust.
Loetletud õhuruumiosade koordinaadid, horisontaal- ja vertikaalpiirid avaldatakse aeronavigatsioonialase teabe kogumikus (AIP).
§ 7. Lennuliikluse tihedusest ja liiklusvoogude iseloomust tulenevalt võib õhuruumi osasid jaotada erinevateks sektoriteks, kus lennuliikluse lennujuhtimist teostavad erinevad lennujuhtimise üksused.
§ 9. Kaitseministeerium võib kooskõlastatult Teede- ja Sideministeeriumiga taotleda Vabariigi Valitsuselt piiritletud õhuruumi osa eraldamist kaitseväe õhusõidukite õppeharjutusteks.
§ 12. Eesti õhuruumis on lennutegevuse eesõigus järgmises prioriteetsuse järjekorras nendel õhusõidukitel, mis:
1) on ohu- või avariiolukorras;
2) sooritavad meditsiiniabilende;
3) teevad otsingu- või päästetöid;
4) sooritavad Eesti Vabariigi julgeolekut tagavaid lende;
5) sooritavad eriti tähtsaid isikuid (VIP-id) teenindavaid lende.
§ 20. Välisriigi sõjaväe ja eriotstarbeks kasutatavate õhusõidukite käitajad peavad, kui Eesti ja välisriigi vahel sõlmitud lepingust ei tulene teisiti, ülelennuks Eesti territooriumist ja sellel maandumiseks 7 päeva ning eriotstarbeliste lendude tegemiseks 20 päeva enne väljalendu (välja arvatud laupäevad, pühapäevad ja Eesti riiklikud pühad) taotlema Vabariigi Valitsuselt luba Kaitseministeeriumi kaudu, kui tegemist on sõjaliste õppustega, kaitseväe operatsioonidega või nendega seotud lendudega, või Välisministeeriumilt, kui nimetatud õhusõidukid veavad reisijaid, kuid ei vea lahingumoona ega -varustust.
§ 21. Lisaks 5. peatükis nõutud andmetele peab Kaitseministeeriumile esitatav loa taotlus sisaldama andmeid pardal asuva relvastuse ja/või fotoseadmete kohta.
§ 26. Tellimuslennuks on vaja Lennuameti luba, kui lennu sooritab välisriigi lennuettevõtja ja see on seotud reisijate või kauba pealevõtmisega Eestist.
§ 40. Teaduslike uurimistöödega seotud lendude sooritamiseks on vaja Lennuameti luba, kui tegemist on Eesti õhusõidukitega, või Välisministeeriumi luba, kui tegemist on välisriigi õhusõidukitega. Loa taotlus peab sisaldama 5. peatükis nõutud andmeid, millele on lisatud uurimistööde tellija nimi, aadress ja sidevahendite numbrid.
§ 43. Lennuliikluse teenuste osutamise vajalikkuse üle mingis õhuruumi osas või konkreetsel lennuväljal otsustab Lennuamet, kes määrab osutatava teenuse liigi, arvestades liikluses osalevate õhusõidukite tüüpe, sooritatavate lendude liike, liiklustihedust, meteoroloogilisi tingimusi ja muid lennuliiklust mõjutavaid tegureid, ning piiritleb õhuruumi, milles seda teenust osutatakse.
§ 44. Lennuliikluse teenindamisel lähtutakse lennureeglitega lennuliikluse teenindamisele kehtestatud nõuetest sõltuvalt õhuruumi klassifikatsioonist. Eestis kasutatavad lennuliikluse teenindamise ja selle korraldamise protseduurid sätestatakse Rahvusvahelise Tsiviillennunduse Organisatsiooni dokumentide alusel koostatud ja Eesti erisusi arvestavas lennuliiklusteeninduse käsiraamatus, mille koostab Lennuamet ja mis avaldatakse Lennuameti Teatajas.
§ 45. Lennuliiklust teenindavad §-s 6 loetletud õhuruumi osades järgmised Lennuameti poolt sertifitseeritud lennuliiklusteenistused:
1) lennuliikluse juhtimisteenistus – lähi-, lähenemis- või piirkondlik lennujuhtimise üksus, kes vastutab lennujuhtimise, teabe- ja häireteenistuse eest kontrollitavas õhuruumis ning kontrollitavatel lennuväljadel;
§ 49. Lennujuhtimine antakse teisele lennujuhtimisteenistusele üle teenistuste vastutusalade piiril või kui sellel teenistusel on paremad eeldused liikluse juhtimiseks. Lennujuhtimise üleandmiseks on vajalik kooskõlastus teenistusega, kelle vastutusalasse õhusõiduk suundub.
§ 51. Kaitseväe õhusõidukite lennutegevust selleks ajutiselt eraldatud õhuruumiosades ja kriisiolukorras korraldab vastav õhuväeteenistus.
§ 52. Külgnevad lennuliiklusteenistused sõlmivad omavahelisi koostööprotseduure kirjeldavad kokkulepped ja teevad koostööd eesmärgiga tagada üleriigiliselt võimalikult ühtlane teeninduse tase.
§ 53. Lennuvälja käitaja määrab koordinaatoriks sõiduplaanide koordineerimise kohta vajalikke teadmisi omava isiku, vastutab teenindusaegade jaotamise eest ja jälgib teenindusaegade kasutamist. Teenindusaegadeks lennuväljal on sõiduplaanikohased saabumis- või väljumisajad, mida on lennuväljal võimalik kasutada või mis on lennuettevõtja kasutusse antud lennuoperatsiooniks teatud päeval.
§ 54. Koordinaator teeb teenindusaja saamise taotluse saabumisel kõikidele huvitatud pooltele kättesaadavaks järgmise informatsiooni:
§ 55. Lennuoperatsioone koordineerivas lennujaamas edastavad käitajad ja käitamist kavatsevad lennuettevõtjad koordinaatorile tema poolt soovitud teavet.
§ 56. Liinilendude sõiduplaanid esitatakse koordinaatorile vähemalt 30 tööpäeva enne vastava sõiduplaani kehtima hakkamist.
§ 57. Üldjuhul jaotatakse teenindusaegu taotluste ajalise laekumise alusel.
§ 58. Kui kõiki teenindusaegade taotlusi ei saa rahuldada, eelistatakse tasulisi lende ja eriti liinilende ning programmilisi tellimuslende.
§ 59. Teenindusaeg loositakse, kui teenindusaega taotlevaid lennuettevõtjaid ei ole võimalik järjestada pingeritta või kui kaks või enam lennuettevõtjat taotlevad sama teenindusaega.
§ 60. Kui teenindusaja taotlust ei ole võimalik rahuldada, informeerib koordinaator kohe taotlevat lennuettevõtjat selle põhjustest ja näitab ära lähima alternatiivse teenindusaja.
§ 61. Koordinaator püüab võimalusel rahuldada ühekordseid teenindusaja taotlusi, sõltumata lennutegevuse liigist, sealhulgas ka üldlennunduse taotlusi. Üldlennunduseks loetakse era-, sport- ja omatarbelende.
§ 62. Teenindusaegade jaotamiseks koostöös lennuliiklusteenistuse esindajate, lennujaamas tegutsevate riiklike institutsioonide (piirivalve, toll, politsei) esindajate ning lennujaama kasutavate lennuettevõtjate või nende esindusorganisatsioonide ning lennuvälja käitajaga määratakse lennujaama läbilaskevõime vastavalt üldtunnustatud meetoditele.
§ 63. Koordinaator täpsustab lennujaamas tegutsevate riiklike institutsioonide ja lennuliiklusteenistuse esindajatega kõik jaotatavad teenindusajad, tagamaks jaotatud teenindusajal viivitusteta käitamine.
§ 70. Vabariigi Valitsuse 4. novembri 1993. a määrus nr 337 «Lennundusseadusest tulenevate õigusaktide kohta» (RT I 1993, 71, 1008; 1996, 30, 597; 1997, 94, 1572) tunnistatakse kehtetuks.
1 Määruses on arvestatud Euroopa Ühenduste Nõukogu määruse 95/93 EMÜ (EÜT L 14, 22.01. 1993, lk 1) ja Euroopa Ühenduse Nõukogu direktiivi 96/67 EÜ (EÜT L 272, 25. 10. 1996, lk 36) nõudeid.
peaministri ülesannetes Mihkel PÄRNOJA